प्रेस क्‍लब ऑफ इंडिया के चुनाव में आनंद सहाय एवं अनिल आनंद के पैनल ने सभी पदों पर जीत दर्ज की है. मैनेजिंग कमेटी के सोलह में से पन्‍द्रह पदों पर इसी पैनल के सदस्‍यों को जीत मिली है. इस भारी जीत से आनंद सहाय पैनल में खुशी की लहर है. वहीं राष्‍ट्रीय सहारा के वरिष्‍ठ पत्रकार संजय सिंह लगातार तीसरी बार मैनेजिंग कमेटी में झंडा गाड़ते हुए हैट्रिक लगाने में सफल रहे हैं. वहीं विरोधी पैनल से केवल करुणा मदान ही मैनेजिंग कमेटी में चुनी जा सकीं. चुनाव में कुल 1100 पत्रकारों ने अपने मतों का प्रयोग किया.